Miks on vaja vetikaid roheliseks värvida? Planeedi uhkusest ja wakame salatist
#000000
Mulle on jäänud mulje, et vetikatest on saanud uus ja trendikas supertoit, millega käib kaasas tervisliku toitumise ja toidu maine. Vetikad siin ja vetikad seal...Ka meie pere tahab ajaga kaasas käia ja olla kursis uusimate, moodsamate ja tervislikemate toiduainetega ning neid proovida. Wakame (undaria pinnatifida) salat, mida on Aasia riikides aastasadu hinnatud, on üks nendest trendiroogadest, mis on leidnud oma koha meie pere toidulaual.
#000001
Kui tavapäraselt olen wakame salatit poest lahtise toidu letist ostnud, siis viimasel korral otsustasin osta kilose paki külmutatud salatit (Goma Wakame - päritolu Hiina, tootja Planet's Pride).
#000002
Nojah. Vaimse tervise huvides on parem koostisosade kohta mitte lugeda, aga keegi pole ju ka hoiatanud, et "Tähelepanu! Tegemist on toiduga, mille tarvitamisel ärge lugege pakendilt koostisinfot. Kaebuste või kõrvaltoimete tekkimisel hoidke need enda teada ning ärge lõpetage tarbimist ja majanduskasvu edendamist!".
#000003
Aimasin, et lisaks vetikatele on selles salatis veel õli, sojakastet, suhkrut ja seesamiseemneid. Samas ei osanud ma aimata, et tegelikult on selles lisaks vetikatele veel mitmesuguseid tervisehäireid tekitavaid asovärve: tartrasiin, mis annab kollast või punast ja briljantroheline (E133, E102), mis selle vetikasalati reaalselt roheliseks värvivad.
#000004
Tuntud allergeenidena on asovärvid on mõnelpool riikides vähemalt toidus keelatud. Eestis ju teatavasti tegeletakse vaid tervisega seotud tulekahjude kustutamise mitte tervisehädade ennetamisega ning seetõttu on meil vaid (Euroopa Liidu tasandil kokkulepitust tulenevalt) nõue, et pakenditele lisatakse tekst, et "See lisaaine võib avaldada kahjulikku mõju laste aktiivsusele ja tähelepanuvõimele". Teadagi on enamus inimeste poeskäimise eesmärgiks enda leibkonna toiduga varustamine mitte ajaviiteks toodete koostisosade lugemine. Seda teavad ka tootjad, kes panustavad (nagunii ülemäärase) pakendi kujundamisel oma toote silmapaistvusele, isuäratavusele ning meeldejäävusele ja mitte oma toote koostisosade tutvustamisele.
#000005
Otsustajad poliitikud ja ametnikud ei tee juba pikemat aega Eestis midagi oma inimeste kaitsmiseks. Selle asemel, et keelata tervist kahjustavate lisaainete, pestitsiidide, fungitsiidide, antibiootikumide, pliilaskemoona jm kasutamine, tegeleb meie praegune poliitiline eliit tootjate jt huvigruppide survel süstemaatiliselt kõiksugu mürkide kasutamise pikendamise ja agoonia pikemaks venitamisega!
#000006
Üksikisikul on väga keeruline enda ja oma lähedaste tervist kaitsta ja seda vastutust ei saa panna vaid inimeste teadlikkuse ja tarbimisotsuste mõjutamisele. Selleks, et kellelgi, olenemata rassist, rahvusest, seksuaalsest orientatsioonist ja sünniriigist, siin maamuna peal oleks lootust tulevikus eksisteerida, on vaja julgeid, aga seniste poliitiliste otsuste rahastajate jaoks ebasoodsaid otsuseid!
#000007
Miks on vaja vetikaid roheliseks värvida? Planeedi...
#000012
Siit nurgast ja sealt nurgast
IKRA - Russian eggplant caviar/Russian aubergine caviar
Vitamiinipommist salat pirni, viinamarjade, pistaatsiapähklite ja sinihallitusjuustuga
Blogi kolib. Jäätisetort kaasas. Uus aadress: 
Isevalmivad pajaimed vol1 - tatrapada
Minu lemmikretseptid ja muud kodused toimetused
#000013
Minu elu loomulikeks osadeks on minu pere ja muud koduloomad; ökoloogilise eluviisi katsetused; loodusearmastus ja parandamatu korilusvajadus; huvi kodumaise käsitöö ja kokkamise vastu.
#000014